Ο **Ντανίλο Άντζουσιτς** (σερβ-κυριλ: Данило Анђушић, Βελιγράδι, 22 Απριλίου 1991) είναι Σέρβος επαγγελματίας καλαθοσφαιριστής. Με ύψος 1,95 μέτρα αγωνίζεται ως σούτινγκ γκαρντ στην Παρτίζαν Βελιγραδίου της Αδριατικής Λίγκα και της Ευρωλίγκα. Επίσης εκπροσώπησε την εθνική Σερβίας διεθνώς.

Επαγγελματική σταδιοδρομία
--------------------------

Ο Άντιουσιτς εντάχθηκε στην ακαδημία νέων της Χέμοφαρμ σε ηλικία 15 ετών. Το 2009, ο Άντιουσιτς υπέγραψε το πρώτο του επαγγελματικό συμβόλαιο με τη Χέμοφαρμ, αλλά δόθηκε αμέσως δανεικός στη Μέγκα Βιζούρα για την περίοδο 2009–10. Τον Μάρτιο του 2010, μετά το τέλος της πρώτης φάσης του Σερβικού Πρωταθλήματος, ο Άντιουσιτς επέστρεψε στη Χέμοφαρμ. Στις 16 Ιουνίου 2010, στο δεύτερο παιχνίδι του τελικού των πλέι οφ, ο Άντιουσιτς ενεπλάκη σε διαπληκτισμό με την Παρτιζάν. Την χρονιά 2010–11 έπαιξε επίσης στην Χέμοφαρμ.

Τον Σεπτέμβριο του 2011, ο Άντιουσιτς πήγε επίσημα στην Παρτιζάν, υπογράφοντας τετραετές συμβόλαιο. Τον Δεκέμβριο του 2012, ο Άντιουσιτς ζήτησε λύση συμβολαίου από την ομάδα, δυσαρεστημένος με τον αγωνιστικό του ρόλο και με τον λίγο χρόνο στη διάρκεια της χρονιάς.  Στις 28 Δεκεμβρίου 2012, ο Άντιουσιτς και η Παρτιζάν συμφώνησαν να χωρίσουν οι δρόμοι τους.

Στις 13 Φεβρουαρίου 2013, υπέγραψε τετραετές συμβόλαιο με τη Βίρτους Μπολόνια. Τον Οκτώβριο του 2013, δόθηκε δανεικός στην ΚΜ Βαγιαδολίδ για την περίοδο 2013–14. Τον Αύγουστο του 2014, υπέγραψε διετές συμβόλαιο με την Μπιλμπάο Μπάσκετ. Τον Ιούλιο του 2015, έφυγε από την Μπιλμπάο.

Στις 14 Οκτωβρίου 2015, ο Άντιουσιτς υπέγραψε με την Παρτιζάν μέχρι τον Ιανουάριο, επιστρέφοντας στον σύλλογο για μία δεύτερη θητεία. Είχε και επιλογή παράτασης μέχρι το τέλος της περιόδου.  Μετά τη λήξη του συμβολαίου του, στις 30 Δεκεμβρίου 2015, χώρισε τους δρόμους του με τον σύλλογο. Στις 5 Ιανουαρίου 2016, υπέγραψε με την πολωνική Άνβιλ Βλοτσλάβεκ για το υπόλοιπο της χρονιάς. 

Στις 17 Σεπτεμβρίου 2016, ο Άντιουσιτς υπέγραψε συμβόλαιο ενός έτους με τη ρωσική Πάρμα Μπάσκετ. Εμφανίστηκε σε 15 αγώνες της περιόδου 2016–17 του VTB Πρωταθλήματος με την Πάρμα, έχοντας κατά μέσο όρο 19,8 πόντους, 3,8 ριμπάουντ και 3,7 ασίστ. Στις 7 Φεβρουαρίου 2017, άφησε την Πάρμα και υπέγραψε συμβόλαιο με την ΟΥΝΙΚΣ Καζάν μέχρι το τέλος της περιόδου 2017-18. Σε 6 αγώνες που έπαιξε με την ΟΥΝΙΚΣ στο VTB Πρωτάθλημα μέχρι το τέλος της χρονιάς είχε 6,3 πόντους και 1,5 ασίστ μέσο όρο, ενώ στην Ευρωλίγκα της περιόδου 2016–17, εμφανίστηκε σε 8 αγώνες, με μέσο όρο 5 πόντους, 1,4 ριμπάουντ και 1 ασίστ ανά παιχνίδι.

Τη χρονιά 2017–18, ο ρόλος του στην Ούνικς μειώθηκε, καθώς έκανε μόνο 5 εμφανίσεις την περίοδο 2017–18 του VTB Πρωταθλήματος και είχε μέσο όρο μόνο 2,2 πόντους ανά παιχνίδι.

Τον Νοέμβριο του 2018, ο Άντιουσιτς υπέγραψε συμβόλαιο με τη βοσνιακή Ιγκοκέα. Σε 15 αγώνες του Αδριατικού Πρωταθλήματος, είχε μέσο όρο 11,3 πόντους, 2,5 ριμπάουντ και 1,8 ασίστ, ενώ ευστοχούσε με 39,4% στα σουτ εντός πεδιάς.

Στις 25 Σεπτεμβρίου 2019 υπέγραψε συμβόλαιο με τη γαλλική ΖΛ Μπουργκ του Γαλλικού Πρωταθλήματος (LNB Pro A). Στις 29 Σεπτεμβρίου, έκανε την πρώτη εμφάνισή του για την ομάδα και σημείωσε 31 πόντους στη νίκη επί της Ελάν Μπεαρναί.

Στις 6 Ιουλίου 2021, υπέγραψε με την ΑΣ Μονακό του Γαλλικού Πρωταθλήματος. Τη σεζόν 2021-22, μέτρησε 7.7 πόντους και 1.3 ριμπάουντ με 0.9 ασίστ στις ευρωπαϊκές υποχρεώσεις της ομάδας.

Στις 30 Ιουνίου 2022, ανακοινώθηκε από την Παρτίζαν Βελιγραδίου. Στις 22 Ιουνίου 2023, κατέκτησε την Αδριατική Λίγκα, αφού η Παρτίζαν νίκησε με 3-2 στη σειρά των τελικών τον Ερυθρό Αστέρα.

Εθνική Σερβίας
--------------

Ο Άντιουσιτς έπαιξε με την εθνική ομάδα καλαθοσφαίρισης της Σερβίας στο Ευρωπαϊκό Πρωτάθλημα Καλαθοσφαίρισης του 2013 .

Προσωπική ζωή
-------------

Το 2015, παντρεύτηκε τη Σέρβα αθλητική σκοπεύτρια Ιβάνα Μαξίμοβιτς.

Δείτε επίσης
------------

* Κατάλογος παικτών της εθνικής ομάδας καλαθοσφαίρισης της Σερβίας

Παραπομπές
----------

1. ↑  «Anđušić se vratio iz Mega Vizure». kkhemofarm.rs. March 28, 2010. Αρχειοθετήθηκε από το πρωτότυπο στις August 4, 2012. .
2. ↑  «(VIDEO) Skandal: Opšta tuča u Vršcu!». pressonline.rs. June 17, 2010. Αρχειοθετήθηκε από το πρωτότυπο στις 2021-11-22.. Ανακτήθηκε στις 2021-11-22.
3. ↑  «Anđušić i zvanično u Partizanu mt:s». kkpartizan.rs. September 21, 2011. .
4. ↑  «Anđušić tražio raskid ugovora!». *b92.net* (στα Σερβικά). Ανακτήθηκε στις 28 Δεκεμβρίου 2012.
5. ↑  «Danilo Andjusic asked Partizan Belgrade to break the contract». *sportando.net*. Ανακτήθηκε στις 28 Δεκεμβρίου 2012.
6. ↑  «Danilo Andjusic, Partizan Belgrade part ways». *sportando.bet*. Ανακτήθηκε στις 28 Δεκεμβρίου 2012.
7. ↑  «Virtus Bologna announced Danilo Andjusic». *Sportando.com*. 13 February 2013. Αρχειοθετήθηκε από το πρωτότυπο στις 26 August 2014.. Ανακτήθηκε στις 24 August 2014.
8. ↑  «Virtus Bologna loans Danilo Andjusic to CB Valladolid». *Sportando.com*. 22 October 2013. Αρχειοθετήθηκε από το πρωτότυπο στις 26 August 2014.. Ανακτήθηκε στις 24 August 2014.
9. ↑  «Danilo Andjusic, nuevo hombre de negro por dos temporadas» (στα Spanish). *acb.com*. 23 August 2014. Αρχειοθετήθηκε από το πρωτότυπο στις 2017-01-04.. Ανακτήθηκε στις 2021-11-22.
10. ↑  «Danilo Andjusic no seguirá en el Bilbao Basket». *acb.com* (στα Spanish). 19 Ιουλίου 2015. Αρχειοθετήθηκε από το πρωτότυπο στις 19 Απριλίου 2016. Ανακτήθηκε στις 22 Νοεμβρίου 2021. CS1 maint: Μη αναγνωρίσιμη γλώσσα (link)
11. ↑  «Danilo Anđušić ponovo u Partizanu» (στα sr). *kkpartizan.rs*. 14 October 2015.. Ανακτήθηκε στις 14 October 2015.
12. ↑  «Danilo Anđušić is no longer Partizan NIS player». *aba-liga.com*. 30 December 2015. Αρχειοθετήθηκε από το πρωτότυπο στις 2016-03-04.. Ανακτήθηκε στις 30 December 2015.
13. ↑  «Hit transferowy. Mamy kolejną gwiazdę!» (στα Polish). *anwil.wloclawek.pl*. 5 January 2016. Αρχειοθετήθηκε από το πρωτότυπο στις 2016-09-18.. Ανακτήθηκε στις 5 January 2016.
14. ↑  «Danilo Andjusic inks with BC Parma Basket». *Sportando.com*. 17 September 2016.. Ανακτήθηκε στις 17 September 2016.
15. ↑  «Unics Kazan signs Danilo Andjusic». *Eurohoops.net*. 7 February 2017.. Ανακτήθηκε στις 7 February 2017.
16. ↑  «I Anđušić pojačao Igokeu» (στα Serbian). *mondo.me*. 13 November 2018.. Ανακτήθηκε στις 14 September 2019.
17. ↑  «Danilo Andusic joins JL Bourg» (στα Αγγλικά). Sportando. 25 Σεπτεμβρίου 2019. Ανακτήθηκε στις 26 Σεπτεμβρίου 2019.
18. ↑  N. L. (29 September 2019). «Anđušićev debi iz snova» (στα Serbian). *b92.net*.. Ανακτήθηκε στις 29 September 2019.
19. ↑  «AS Monaco Basket officially announces Danilo Andjusic» (στα Αγγλικά). Sportando. 6 Ιουλίου 2021. Ανακτήθηκε στις 6 Ιουλίου 2021.
20. ↑  «Παρτίζαν: Δίπλα στον Ομπράντοβιτς ο Ντανίλο Άντζουσιτς | Gazzetta». *www.gazzetta.gr*. Ανακτήθηκε στις 30 Ιουνίου 2022.
21. ↑  «Στην κορυφή της ABA Liga η Παρτίζαν του Ομπράντοβιτς με αυτοκρατορικό Πάντερ». *www.sport24.gr*. Ανακτήθηκε στις 22 Ιουνίου 2023.
22. ↑  Danilo ANDJUSIC (SRB).
23. ↑  Mašojević, Danilo (24 Ιουλίου 2015). «Ivana Maksimović i Danilo Anđušić: Sve o našoj svadbi na Santoriniju». Story. Αρχειοθετήθηκε από το πρωτότυπο στις 13 Οκτωβρίου 2016. Ανακτήθηκε στις 21 Ιουλίου 2016.

Εξωτερικοί σύνδεσμοι
--------------------

* Ο Ντανίλο Άντζουσιτς στο aba-liga.com
* Ο Ντανίλο Άντζουσιτς στο acb.com
* Ο Ντανίλο Άντζουσιτς στο euroleague.net
* Ο Ντανίλο Άντζουσιτς στο fiba.com
* Ο Ντανίλο Άντζουσιτς στο lnb.fr
* Ντανίλο Άντζουσιτς στο Instagram